 Wasiirka Madaxtooyada Mudane Maxamuud Xaashi oo isaguna halkaasi ka hadlay ayaa yidhi Markaa mar labaad ayaa Madaxweynaha Jamhuuriyadda Somaliland ka fekeray dadkaa caydhoobay ee la soo doojiyey sidii loo dejin lahaa, mashruuca labaad ee ka soo kabashadu taas ayuu salka ku hayey, in la dejiyo, wixii la xoolayn karo la xooleeyo, beero dib loogu qodo, baliyo iyo seerayaal loo sameeyo, lix najiito mashruuc ka kooban ayuu ahaa, aragti wanaagsan ayey ahayd, waxaan qiraya inuu ahaa hal abuur hoggaamiye ruug cadaa ahi uu ummaddiisa u hor seeday, waxaan qirayaa in guddigii aan odayga u ahaa ee masuuliyadaa loo igmaday in aanu iska xil saarnay mashruucaas, waxa kale oo aannu cadaynaynaa in mashruucaas ku talo-galkiiisii iyo sidii aanu u qorshaynay in aanu u midho dhalin. 